യുഎഇ ഗോള്ഡന് വിസ ഏറ്റുവാങ്ങി മമ്മൂട്ടിയും മോഹന്ലാലും വീഡിയോ ദുബായ്: യുഎഇയുടെ ദീര്ഘകാല താമസ വിസയായ ഗോള്ഡന് വിസ മമ്മൂട്ടിയും മോഹന്ലാലും ഏറ്റുവാങ്ങി. അബുദാബിയുടെ സാമ്ബത്തിക വികസന വകുപ്പ് ചെയര്മാന് മുഹമ്മദ് അലി അല് ഷോറഫാ അല് ഹമ്ദിയില് നിന്നുമാണ് ഇരുവരും വിസ സ്വീകരിച്ചത്. അബുദാബി സാമ്ബത്തിക വികസന വകുപ്പ് ഓഫീസില് ലുലു ഗ്രൂപ്പ് ചെയര്മാന് എം.എ യുസഫലിയോടൊപ്പം എത്തിയാണ് രണ്ടു സൂപ്പര് താരങ്ങളും വിസ ഏറ്റുവാങ്ങിയത്. രണ്ടു താരങ്ങളും മലയാള സിനിമാമേഖലക്ക് നല്കുന്ന സംഭാവന മഹത്തരമാണെന്ന് മുഹമ്മദ് അലി അല് ഷോറഫാ പറഞ്ഞു. അഞ്ചു മുതല് പത്തു വര്ഷം വരെ കാലാവധിയുള്ളതാണ് ഗോള്ഡന് വിസ. കേരളത്തിന് നിരവധി സംഭാവനകള് നല്കിയ യുസഫ് അലിയാണ് വിസക്കായി സഹായിച്ചത് എന്ന് മോഹന്ലാല് പറഞ്ഞു. ഗോള്ഡന് വിസ നല്കി യുഎഇ സര്ക്കാര് ആദരിച്ചതില് സന്തോഷമുണ്ടെന്നും ഇത് മലയാളികള് നല്കിയ ഒരു സമ്മാനമായാണ് കാണുന്നതെന്നും വിസ സ്വീകരിച്ച ശേഷം മമ്മൂട്ടി പറഞ്ഞു. സുനില് ഷെട്ടിക്കും കുടുംബത്തിനുമൊപ്പം മോഹന്ലാലും സുചിത്രയും ചിത്രങ്ങള് നേരത്തെ ഇരുവര്ക്കും ഗോള്ഡന് വിസ ലഭിച്ചതായുള്ള വാര്ത്തകള് വന്നിരുന്നു. ഇരുവരും വിസ സ്വീകരിക്കാനായി ദുബൈയില് എത്തിയ ചിത്രങ്ങളും സോഷ്യല് മീഡിയയില് വൈറല് ആയിരുന്നു. നേരത്തെ ഷാരൂഖ് ഖാനും സഞ്ജയ് ദത്തിനും ഗോള്ഡന് വിസ ലഭിച്ചിരുന്നു. നിരവധി ഇന്ത്യന് വ്യവസായികള്ക്കും ഡോക്ടര്മാര്ക്കും ഇതിനു മുന്പ് ഗോള്ഡന് വിസ ലഭിച്ചിട്ടുണ്ട്. ടെന്നീസ് താരം സാനിയ മിര്സയും ഗോള്ഡന് വിസക്ക് അര്ഹയായിട്ടുണ്ട്.